**Tampereen kansalliset seniorit ry**

**Toimintakertomus 2024**

**1. Yleistä**

Vuosi 2024 oli yhdistyksen 53. toimintavuosi.

Tampereen kansalliset seniorit ry on sääntöjensä mukaisesti toiminut tamperelaisten ikäihmisten edunvalvojana, yhdyssiteenä ja yhteenkuuluvaisuuden tunteen lujittajana. Yhdistys tukee ja edistää jäsenten henkistä ja fyysistä hyvinvointia. Jäsenet toimivat aktiivisesti luottamushenkilöinä kaupungin ja seurakuntien elimissä. Yhteistyö muiden Tampereella toimivien eläkeläisjärjestöjen kanssa toteutuu eri yhteistyöelimien kautta.

Yhdistyksellä on ollut mahdollisuus vaikuttaa edustajiensa kautta mm. kaupungin vanhusneuvostossa, eläkeläisvaltuustossa ja järjestöedustamossa.

Tampereen kansalliset seniorit ry kuuluu jäsenenä Kansalliseen senioriliittoon ja sen piiriorganisaatioon, Pirkanmaan kansalliseen senioripiiri ry:hyn.

**Vuoden 2024 toimintaa**

**Liikuntatietouden lisääminen**

Jatkoimme vuonna 2024 liikuntaharrastusten edistämistä aloittamalla helmikuussa liikuntakerhon kahtena ryhmänä Tanssikoulu Razzamazzissa. Maaliskuussa alkoi lavatanssikerho ja kesäaikaan pyöräilykerho. Kävelykerho jatkoi tutustumalla kaupungin eri alueisiin. Perinteiset joogat, golfkerho, keilakerho, kansantanssijat ja vesivoimisteluryhmät sekä tuolijumppa jatkoivat toimintaa edistäen jäsenten terveyttä ja hyvinvointia.

**Senioriapu/hyvinvointikerho**

Yhdistys jatkoi jäsenilleen viikoittain tarjoamaansa hyvinvointiin liittyvää ilmaista neuvontaa ja apua terveyshuoliin sekä digiongelmiin. Palvelu siirtyi Lähitori Violasta Peurankallion tiloihin.

Syksyn alkaessa Senioriapu muuttui hyvinvointikerhoksi, jossa kiinnostavien alustusten pohjalta oli mahdollisuus keskustella kulloisestakin aiheesta.

Senioriapu/hyvinvointikerhon toimintaa johti Riitta Kuusela.

**Edunvalvonta**

Edunvalvontaryhmä jatkoi toimintaansa ja puheenjohtajana toimi Pentti Väänänen. Ryhmä teki kirjallisia aloitteita hallituksen käsiteltäväksi ja eteenpäin vietäväksi.

**Naistenillat**

Syyskaudella 2023 aloitetut Naisten sokkoillat jatkuivat kerran kuussa myös kauden 2024 aikana. Tarkoituksena on tutustuttaa jäsenistöä paikallisiin pienyrittäjiin ja tutustua toisiinsa.

**Jäsenkysely opinnäytetyönä**

Sosiaalialan opiskelija Laura Sarkonsalo 2023 teki opinnäytetyön jäsenkyselynä kahtena viime vuonna liittyneille. Kyselyn tarkoituksena on selvittää jäsenten odotukset yhdistyksestä ja sen tarjoamasta toiminnasta ja miten ne ovat toteutuneet. Kyselyn tuloksista saatiin väliaikatietoja keväällä 2024 ja loppuraporttia tulossa 2025.

**2. Jäsenistö**

Jäseniä oli 31.12.2024 yhdistyksessä 804. Uusia jäseniä liittyi 137 ja poistui 65.

**3. Järjestötoiminta**

**Sääntömääräiset kokoukset**

Tampereen kansalliset seniorit ry:n sääntömääräinen kevätkokous pidettiin 14.03.2024 ja syyskokous 13.11.2024 Pääkirjasto Metson Kuusi-salissa. Syyskokouksessa valittiin yhdistyksen puheenjohtajaksi kaudelle Hilkka Kalliolle 2025. Puheenjohtajana kevätkokouksessa toimi kunniapuheenjohtaja Marja Kujansuu ja syyskokouksessa Anneli Taina.

**Jäsentilaisuudet 2024**

**Tammikuu 2024**

17.1. Lähitorien esittely, Peurankallion palvelukeskus, palveluohjaaja Jenni Leijo ” Kuka on sinun luottohenkilösi?”, asiaa edunvalvontavaltuutuksesta ja hoitotahdosta

**Helmikuu**

14.2. Arto Grönroos, Tampereen Enska, aiheena Seniorikuski liikenteessä

18.2. Ystävyydellä -konsertti TYLlin sali, Katajaiset

**Maaliskuu**

9.3. K-50 messut Tampere-talossa tavoitti useita satoja kaupunkilaisia

14.3. Digiturvallisuus pankkiasioissa, OmaSp

**Huhtikuu**

24.4. Näyttelijä Aimo Räsänen, tuttu elokuvista, teatterista ja monista sarjoista

**Toukokuu**

10.5. Suvivirsi-tapahtuma, ilon ja valon lauluja Vanhassa kirkossa, säestäjänä Tuija Kurki

**Syyskuu**

11.9. Oopperalaulajan polku ennen ja nyt, Henrik Lamberg ja Petteri Loukio

**Lokakuu**

23.10. ”Kuka laittais’ sukat jalkaan?”, apuvälineitä arkeen, Miraclen vierailu

**Marraskuu**

13.11. Silmätautien professori (emerita) Anja Tuulonen, ”Ikääntyneet silmät”

28.11. Joululounas Puistotornissa

**Joulukuu**

5.12. Isänmaallinen iltapäivä seurakuntakeskuksessa

9.12. Jouluglögitilaisuus Lillan Hotel & Kök

13.12. Lucian-päivän joulukonsertti, Aleksanterin kirkko, Katajaiset

17.12. Armas jouluilta, Aleksanterin kirkko, Kelot

Tilaisuuksiin osallistui yhteensä 1011 henkilöä.

**Konsertit**

Yhdistyksen laulukuoroina toimivat naiskuoro Katajaiset ja mieskuoro Kelot. Ne ovat yhdistyksen vanhimpia kerhoja. Kuorot ovat järjestäneet konsertteja myös yhdessä Tampereen seurakuntien kanssa.

**Retket, matkat ja teatterit**

**Helmikuu**

Teatterimatka Hämeenlinnaan 27.2.2024

**Maaliskuu**

Tutustuminen Korutaiteilija Aila Salmisen työtilaan 5.3.2024

**Toukokuu**

Pölkinvuori ja Heljä Liukko-Sundströmin keramiikkapaja 14.5.2024

**Kesäkuu**

Anne Mattilan taidekahvila Kristiinankaupunki 12.6.2024

**Heinäkuu**

**Elokuu**

Saaristokierros 13-14.8.2024

**Syyskuu**

Oopperamatka Helsingin kansallisoopperaan 14.9.2024

**Lokakuu**

Syyskarkelot ja Elämäniloa aalloilla- risteily   
Viking Line Victorialla 6-7.10.2024

**Marraskuu**

21.11.2024 Musikaaliretki Seinäjoelle, Seili-musikaali

**Joulukuu**

Maalaisjoulun tunnelmaa -retki Hevossilltaan

Retkiin ja matkoihin osallistui yhteensä 333 henkilöä.

**Teatterit 2024**

3.2. Frida, TTT

27.2. Rottien pyhimys, Hämeenlinnan teatterissa

7.3. Ei kertonut katuvansa, TT

6.7. Dingo, Komediateatteri

14.9. Oopperan kummitus Helsingin kansallisoopperassa

21.9 Taru Sormusten Herrasta, Tampere-talo

6.10 Vanhoja poikia, TTT

19.10 Ihmettä kaikki , TT

16.11. Neiti Marple ja tuijottava katse, TTT

Teattereihin osallistui 156 henkilöä.

**Kerhot**

Kerhojen kokonaismäärä oli 39, joista uusimpina liikuntakerhon kaksi ryhmää ja Lavatanssijumpan ryhmä sekä pyöräilykerho kesäajan. Kerhojen tarkemmat tiedot on esitelty liitteessä nro 1.

Kerhovastaavien yhteistapaaminen järjestettiin 28.8.2024 ja kerhojen vastaaville järjestettiin uuden tapahtumahallintaohjelmiston ja SenioriAppin koulutusta 18.10.2024.

**Huomionosoitukset ja muistamiset**

Ansiomerkkien saajat on lueteltu liitteessä nro 2

**4. Yhdistyksen hallinto ja toimihenkilöt**

**Hallitus:**

Puheenjohtaja Tuula Loukio, sihteeri Kristiina Bertin, tiedottaja Olavi Kopponen, jäsenrekisterinhoitaja Irene Lankinen, Tuula Latvala, Hilkka Kallio, kerhoyhteyshenkilö Tarja Mäkinen, Hannele Hyödynmaa, varapj. Anne Viitanen ja Matti Kerppola.

Hallitus kokoontui vuoden aikana 10 kertaa.

Hannele Hyödynmaa erosi hallituksesta syyskauden alussa.

**Toimikunnat ja erityistehtävät:**

Työvaliokunta: Pj. Tuula Loukio Hilkka Kallio, Kristiina Bertin, Tuula Latvala, Irene Lankinen ja Tarja Mäkinen

Viestintätiimi: Pj. Olavi Kopponen, Hilkka Kallio, Tarja Mäkinen ja Kristiina Bertin, Hannele Hyödynmaa, Pirjo Terho-Kerppola

Matkailutoimikunta: Pj. Mailis Appelström, Anne Ojalehto ja Marja Salovaara

Nettisivujen ylläpitäjä: Tarja Mäkinen, syksystä Soili Karinen

Kerhojen yhdyshenkilö: Tarja Mäkinen

Jäsenrekisterin hoitaja: Irene Lankinen

Teatterivastaava ja seurakunnan yhteyshenkilö Marja Kujansuu

Toiminnantarkastajat: Aija Tahvanainen, Jorma Mäkelä, varalla Kirsti Seppälä ja Jorma Kivimaa.

Pirjo Terho-Kerppola jäi pois viestintätiimistä. Viestintätiimiin liittyi Soili Karinen nettisivujen ja Facebookin ylläpitäjäksi.

**5. Edustajat liiton ja piirin hallinnossa**

**Kansallisen senioriliiton** liittovaltuuston jäsenenä toimii Hilkka Kallio ja varajäsenenä Olavi Kopponen.

**Pirkanmaan kansallinen senioripiiri** ry:n hallituksen jäsenenä Hannele Hyödynmaa ja varajäsenenä Irene Lankinen. Syyskauden alussa Hannele Hyödynmaa jäi pois hallituksesta ja varajäsen Irene Lankisesta nimettiin hallitukseen.

**Osallistuminen liiton ja piirin toimintaan**

Yhdistyksen pj. Hilkka Kallion on osallistunut kahteen liittovaltuuston kokoukseen 18.4.2024 ja 24.10.2024.

Piirin kevätkokous oli 11.04.2023 Kangasalla.

Pirkanmaan Senioripiirin syyskokous pidettiin Nokialla 26.11.2023.

Piirin kirkkopyhä järjestettiin Virtain kirkossa 27.10.2023. Se oli samalla kirkon 250 v juhla.

Yhdistyksemme järjesti Senioriliiton keilamestaruuskisat Kaupin keilahallilla 12.10.2024 -13.10.2024. Osallistujia oli 78.

Tampereen kansalliset seniorit ry:n jäseniä osallistui liiton ja piirin järjestämiin koulutustilaisuuksiin.

**6. Talous**

Yhdistyksen jäsenmaksu oli 35 euroa, mistä liiton osuus on 18 euroa. Yli 90-vuotiailta peritään 20 euroa. Kunniapuheenjohtajalta ja kunniajäseniltä ei peritä jäsenmaksua.

Yhdistys sai toiminta-avustusta Tampereen kaupungilta.

Yhdistyksellä on vuokrattuna toimistotila osoitteessa Kuninkaankatu 13 B. Toimisto on ollut avoinna kolmena päivänä viikossa maanantaisin, tiistaisin ja torstaisin.

**7. Tiedotustoiminta**

Yhdistyksen tiedottajina toimivat Olavi Kopponen, Tarja Mäkinen Pirjo Terho-Kerppola ja Soili Karinen (syyskuusta 2024 lähtien.)

Tiedottamisessa on pyritty jatkamaan ympäristöystävällistä toimintatapaa. Viikkotiedotteemme on sähköinen samoin nettisivuillamme julkaistava Senioripostia. Paperinen Senioripostia on lähetetty jäsenille, joilla ei ole sähköpostia käytössään.

Aamulehden Menot -palstalla julkaistaan sunnuntaisin viikon tapahtumatiedot Senioriyhdistykset -otsikon alla. Liiton kustantama Patina-lehti kuuluu jokaisen

jäsenetuihin.

**8. Yhteistyö**

**Vanhusneuvosto:** Tampereen kaupunginhallituksen asettamassa vanhusneuvostossa oli puheenjohtajana Marja Civill, jäseninä Anneli Kangasvieri ja Ilkka Salonen.

**Eläkeläisvaltuustossa** yhdistystä edustaa puheenjohtaja.

**4-ELY yhteistyöverkostossa** yhdistyksemme edustajina ovat Tuula Loukio ja Tiina Haahdenmaa. 4-ELY on kaupungin kanssa yhteistyössä järjestänyt erilaisia tapahtumia.

**Järjestöedustamossa** toimii Anneli Kangasvieri.

**Elonpolkuja**- verkoston toimintaa ei ole ollut vuoden aikana**.**

**Seurakunnat:** Naiskuoro Katajaiset ja mieskuoro Kelot ovat toimineet seurakuntien yhteistyökuoroina jumalanpalveluksissa sekä muissa hengellisissä tilaisuuksissa.

**Tampereen kansalliset seniorit ry:n** toiminta on ollut aktiivista vuonna 2024. Myös jäsenkunta on aktiivisesti osallistunut kerhojen toimintaan. Yhteistilaisuuksissa on ollut osanottajia vaihtelevasti aiheesta ja luennoitsijasta riippuen. Piirin ja yhteistoimintaverkostojen kanssa on tehty yhteistyötä. Yhdistys pyrkii toiminnallaan ylläpitämään alueellisia ja kansallisia yhteyksiä.

Tampereella 25. helmikuuta 2025

**Tampereen kansalliset seniorit ry, hallitus**

**LIITTEET:**

LIITE 1 Kerhotoiminta

LIITE 2 Ansiomerkkien saajat